## Na temelju članka 118. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20), članka 58., stavka 4. Statuta Osnovne škole „Braća Radić“ Koprivnica “ Koprivnica i članka 12. stavka 1. Zakona o javnoj nabavi („Narodne novine“ broj 120/16.) Školski odbor na prijedlog ravnatelja na 74. sjednici održanoj 17.12.2020.godine donosi

## P R A V I L N I K

**o provođenju postupka jednostavne nabave robe, radova i usluga u**

**Osnovnoj školi „Braća Radić“ Koprivnica**

1. **OPĆE ODREDBE**

## Članak 1.

Ovim Pravilnikom o provođenju postupka jednostavne nabave robe, radova i usluga Osnovne škole „Braća Radić“ Koprivnica “ (u daljnjem tekstu: Pravilnik) uređuju se način i uvjeti provođenja postupka jednostavne nabava čija je nabava robe i usluga procijenjene vrijednosti manje od 200.000,00 kuna bez PDV-a, odnosno nabava radova procijenjene vrijednosti manje od 500.000,00 kuna bez PDV-a za koju sukladno članku 12. stavku 1. točka 1. Zakona o javnoj nabavi („Narodne novine“ broj 120/16) ne postoji obveza primjene istog.

U provedbi postupka jednostavne nabave, osim odredbi ove Odluke, obvezno je primjenjivati i druge važeće zakonske i podzakonske akte ovisno o prirodi pojedinog predmeta nabave te voditi računa o načelima javne nabave i mogućnosti primjene elektroničkih sredstava komunikacije.

Osnovna škola “Braća Radić“ Koprivnica obvezna je primjenjivati odredbe ove Odluke na način koji omogućava učinkovitu nabavu te ekonomično i svrhovito trošenje proračunskih sredstava.

1. **POSTUPCI JEDNOSTAVNE NABAVE**

**Članak 2.**

Postupci jednostavne nabave, u smislu ove Odluke su:

1. Postupci jednostavne nabave roba, radova i usluga čija je procijenjena vrijednost bez poreza na dodanu vrijednost (PDV-a) manja od 70.000,00 kuna,

 Postupci jednostavne nabave čija je procijenjena vrijednost bez poreza na dodanu vrijednost (PDV-a) jednaka ili veća od 70.000,00 kuna i manja od 200.000,00 kuna (roba i usluge), odnosno manja od 500.000,00 kuna (radovi).

**1. Postupci jednostavne nabave roba, radova i usluga čija je procijenjena vrijednost bez poreza na dodanu vrijednost (PDV-a) manja od 70.000,00 kuna**

## Članak 3.

Postupak jednostavne nabave čija je procijenjena vrijednost bez poreza na dodanu vrijednost (PDV-a) manja od 70.000,00 kn je postupak nabave u kojem Osnovna škola „Braća Radić“ izdaje narudžbenicu ili zaključuje ugovor s jednim gospodarskim subjektom, u pravilu na temelju jedne dostavljene i prihvatljive ponude.

Ugovor ili narudžbenica u pravilu treba sadržavati sljedeće podatke:

* datum i broj ugovora ili narudžbenice,
* podatke o ugovornim stranama,
* matični broj i osobni identifikacijski broj ugovornih strana,
* podatke o količini roba, radova i usluga,
* jedinične cijene,
* ukupnu cijenu,
* rok izvršenja,
* način dostave,
* način plaćanja,
* druge podatke koje naručitelj smatra potrebnima.

 Primljeni i prihvaćeni predračuni, ponude i slično zamjenjuju ugovor ili narudžbenicu.

**2. Postupci jednostavne nabave čija je procijenjena vrijednost bez poreza na dodanu vrijednost (PDV-a) jednaka ili veća od 70.000,00 kuna i manja od 200.000,00 kuna (roba i usluge), odnosno manja od 500.000,00 kuna (radovi).**

**Članak 4.**

Postupak jednostavne nabave čija je procijenjena vrijednost bez poreza na dodanu vrijednost (PDV-a) jednaka ili veća od 70.000,00 kn i manja od 200.000,00 kuna (roba i usluge), odnosno manja od 500.000,00 kuna (radovi) je postupak u kojem Osnovna škola „Braća Radić“ poziva u pravilu najmanje tri gospodarska subjekta po vlastitom odabiru da dostave ponudu sukladno uvjetima i zahtjevima iz poziva za dostavu ponuda te najpovoljnijem izdaje narudžbenicu odnosno zaključuje ugovor o nabavi roba/radova ili usluga.

Postupak jednostavne nabave iz stavka 1. ovog članka, provodi povjerenstvo koje imenuje ravnatelj Odlukom.

Iznimno od stavka 1. ovog članka, može se zatražiti manje od tri ponude, ukoliko je ispunjena jedna od slijedećih pretpostavki:

 - nabava usluga od gospodarskog subjekta čiji se odabir predlaže zbog specijalističkih stručnih znanja i posebnih okolnosti (konzultantske usluge, specijalističke usluge, tehnički razlozi i sl.),

- nabave roba odnosno usluga zbog posebnih okolnosti ili po posebnim uvjetima (kao što su glazbeni instrumenti),

 - kada zbog umjetničkih, tehničkih, organizacijskih razloga i/ili razloga povezanih sa zaštitom isključivih prava ugovor može izvršiti samo određeni gospodarski subjekt,

 - nabava zdravstvenih usluga

 - ako se radi o predmetu nabave za koji je ograničen broj ponuditelja odnosno nema mogućnosti za traženje tri ponude ili zbog drugog opravdanog razloga koji treba biti obrazložen i kojeg odobri odgovorna osoba Naručitelja,

- žurna odnosno hitna nabava uzrokovana događajima koji se nisu mogli unaprijed predvidjeti.

 Prilikom provođenja postupka po stavku 3. ovog članka djelatnik škole koji inicira nabavu dužan je navesti razlog u Zahtjevu za pokretanje postupka.

1. **KRITERIJ ZA ODABIR PONUDE U POSTUPCIMA JEDNOSTAVNE NABAVE**

**Članak 5.**

Kriteriji za odabir ponude je najniža cijena ili ekonomski najpovoljnija ponuda.

Kada je kriterij odabira ekonomski najpovoljnija ponuda osim kriterija cijene mogu se koristiti i npr. kriteriji kvalitete, tehničke prednosti, estetske i funkcionalne, ekološke osobine, operativni troškovi, ekonomičnost, rok isporuke ili rok izvršenja i drugo.

Ako odabrani ponuditelj ne dostavi izjavu o produženju roka valjanosti ponude, ne produži jamstvo za ozbiljnost ponude ili odustane od svoje ponude, odnosno ako naručitelj raskine ugovor ili stornira narudžbenicu izvršiti će se ponovno rangiranje ponuda prema kriteriju za odabir ne uzimajući u obzir ponudu odabranog ponuditelja te će se odabrati prva najpovoljnija ponuda prema kriteriju odabira ili poništiti postupak nabave.

Naručitelj zadržava pravo poništiti postupak jednostavne nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**Članak 6.**

Sva komunikacija s gospodarskim subjektima i ponuditeljima prvenstveno se obavlja primjenom elektroničkih sredstava komunikacije, a ukoliko isto nije moguće koriste se poštanske usluge.

**Članak 7.**

 Rok za dostavu ponuda u postupcima jednostavne nabave iz ove Odluke, mora biti primjeren predmetu nabave i ne smije biti kraći od tri dana izuzimajući subotu, nedjelju i blagdane od dana slanja poziva za dostavu ponuda.

1. **PROVEDBA POSTUPKA JEDNOSTAVNE NABAVE**

## Članak 8.

Naručitelj za pripremu i provođenje postupka jednostavne nabave imenuje povjerenstvo (u daljnjem tekstu: Povjerenstvo) od najmanje tri člana. Članovi Povjerenstva ne moraju nužno biti zaposlenici Naručitelja.

 Povjerenstvo priprema i provodi postupak jednostavne nabave što uključuje:

* izradu potrebne dokumentacije za nabavu (upute za dostavu ponuda, troškovnici, projektni zadatak te ostala potrebna dokumentacija),
* izradu i slanje poziva za dostavu ponuda,
* rangiranje ponuda prema kriteriju za odabir,
* predlaganje donošenja Odluke o odabiru najpovoljnije ponude odnosno poništenju postupka
* obavljanje ostalih poslova potrebnih za provedbu postupka.

Povjerenstvo o svom radu te o otvaranju, pregledu i ocjeni ponuda vodi zapisnik.

Odlukom o pokretanju postupka jednostavne nabave i imenovanju Povjerenstva u pravilu se utvrđuju obveze i dužnosti članova Povjerenstva.

Odluku o odabiru najpovoljnije ponude odnosno poništenju postupka donosi ravnatelj na prijedlog Povjerenstva iz stavka 1. ovog članka.

**Članak 9.**

 Naručitelj u uputama za dostavu ponude određuje razloge isključenja ponuditelja te uvjete sposobnosti gospodarskih subjekata.

 Naručitelj može odrediti minimalne uvjete sposobnosti za obavljanje profesionalne djelatnosti, ekonomske i financijske sposobnosti te tehničke i stručne sposobnosti razmjerno procijenjenoj vrijednosti predmeta nabave.

##

##  Članak 10.

Naručitelj o odabiru najpovoljnije ponude donosi Odluku o odabiru najpovoljnije ponude, koja se dostavlja svim ponuditeljima koji su dostavili ponude.

##  Članak 11.

Svi ostali uvjeti za dostavu ponuda koji nisu navedeni u ovom Pravilniku mogu se dodatno odrediti u dokumentaciji odnosno pozivu za dostavu ponuda za svaku pojedinačnu nabavu.

 **Članak 12.**

Ovaj Pravilnik stupa na snagu prvog dana nakon dana donošenja, a objavit će se na Oglasnoj ploči Škole.

**Članak 13.**

Stupanjem na snagu ovog Pravilnika prestaje važiti Pravilnik o provođenju postupka jednostavne nabave robe, radova i usluga u Osnovnoj školi „ Braća Radić“ Koprivnica KLASA: 003-05/18-01/04; URBROJ: 2137-30-09-18-1 od 31.10.2018. godine.

KLASA: 003-05/20-01/09

URBROJ: 2137-30-10-20-1

Koprivnica, 17.12.2020. godine

RAVNATELJ: PREDSJEDNIK ŠKOLSKOG ODBORA:

Krešo Grgac, prof. Josip Pankarić, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_